CELEX: 62009CA0137
Language: mt
Date: 2010-12-16 00:00:00
Title: Kawża C-137/09: Sentenza tal-Qorti tal-Ġustizzja (It-Tieni Awla) tas- 16 ta’ Diċembru 2010 (talba għal deċiżjoni preliminari tar-Raad van State) — Marc Michel Josemans vs Burgemeester van Maastricht (Libertà li jiġu pprovduti servizzi — Moviment liberu tal-merkanzija — Prinċipju ta’ nondiskriminazzjoni — Miżura ta’ awtorità pubblika lokali li tirriżerva l-aċċess għall-coffee-shops għar-residenti Olandiżi — Kummerċjalizzazzjoni ta’ drogi msejħa “ħfief” — Kummerċjalizzazzjoni ta’ xorb mhux alkoħoliku u ta’ ikel — Għan intiż għall-ġlieda kontra t-turiżmu tad-droga u tal-inkonvenjenzi li joħloq — Ordni pubbliku — Protezzjoni tas-saħħa pubblika — Koerenza — Proporzjonalità)

19.2.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 55/6
            
         Sentenza tal-Qorti tal-Ġustizzja (It-Tieni Awla) tas-16 ta’ Diċembru 2010 (talba għal deċiżjoni preliminari tar-Raad van State) — Marc Michel Josemans vs Burgemeester van Maastricht
   (Kawża C-137/09) (1)
   
   (Libertà li jiġu pprovduti servizzi - Moviment liberu tal-merkanzija - Prinċipju ta’ nondiskriminazzjoni - Miżura ta’ awtorità pubblika lokali li tirriżerva l-aċċess għall-coffee-shops għar-residenti Olandiżi - Kummerċjalizzazzjoni ta’ drogi msejħa “ħfief” - Kummerċjalizzazzjoni ta’ xorb mhux alkoħoliku u ta’ ikel - Għan intiż għall-ġlieda kontra t-turiżmu tad-droga u tal-inkonvenjenzi li joħloq - Ordni pubbliku - Protezzjoni tas-saħħa pubblika - Koerenza - Proporzjonalità)
   2011/C 55/09
   Lingwa tal-kawża: l-Olandiż
   
      Qorti tar-rinviju
   
   Raad van State
   
      Partijiet fil-kawża prinċipali
   
   
      Rikorrent: Marc Michel Josemans
   
      Konvenut: Burgemeester van Maastricht
   
      Suġġett
   
   Talba għal deċiżjoni preliminari — Raad van State — Interpretazzjoni tal-Artikoli 12 KE, 18 KE, 29 KE u 49 KE — Turiżmu tad-droga — Dispożizzjoni tal-pulizija muniċipali li tipprojbixxi l-aċċess tal-persuni mhux residenti għall-coffeeshops li jbigħu drogi narkotiċi — Ordni pubbliku — Trattament differenti
   
      Dispożittiv
   
   
               (1)
            
            
               Fil-kuntest tal-attività tagħha li tikkonsisti fil-kummerċjalizzazzjoni ta’ drogi narkotiċi li ma jagħmlux parti minn mezzi strettament issorveljati mill-awtoritajiet kompetenti sabiex jintużaw għal għanijiet mediċi jew xjentifiċi, persuna li tmexxi coffee-shop ma tistax tibbaża ruħha fuq l-Artikoli 12 KE, 18 KE, 29 KE jew 49 KE sabiex tikkontesta dispożizzjoni komunali, bħal dik inkwistjoni fil-kawża prinċipali, li tipprojbixxi li persuni li ma jirrisjedux fil-Pajjiżi l-Baxxi jidħlu f’tali stabbilimenti. Fir-rigward tal-attività li tikkonsisti fil-kummerċjalizzazzjoni ta’ xorb mhux alkoħoliku u ta’ ikel, f’dawn l-istess stabbilimenti, l-Artikoli 49 KE et seq jistgħu jiġu effettivament invokati minn tali persuna li tmexxi coffee-shop.
            
         
               (2)
            
            
               L-Artikolu 49 KE għandu jiġi interpretat fis-sens li dispożizzjoni, bħal dik inkwistjoni fil-kawża prinċipali, tikkostitwixxi restrizzjoni għal-libertà li jiġu pprovduti servizzi stabbilita mit-Trattat KE. Din ir-restrizzjoni hija madankollu ġġustifikata mill-għan intiż għall-ġlieda kontra t-turiżmu tad-droga u tal-inkonvenjenzi li joħloq.
            
         
      (1)  ĠU C 141, 20.06.2009